Datasets:

jed351

/

cantonese-wikipedia

like 5

Fuligny係法國嘅一個市鎮，位置喺奧布。

海洋中心（Ocean Centre），係香港九龍尖沙嘴一座建築，屬海港城一部份，入面有寫字樓同商場。

舊調景嶺警署，又叫前調景嶺警署，係香港舊時一間差館，喺新界調景嶺寶琳南路160號。差館喺1962年起好，到1991年停用。之後舊差館一度丟空，到1999年用嚟安置被逼遷嘅普賢佛院（1956年成立）。2013年西貢區議會建議用舊差館發展風物資料館（之後正式命名「將軍澳風物汛」），當局2014年就終止普賢佛院嘅短期租約，但未提供安置方案，所以佛院拒絕搬走。雖然當局目標2018年底落成，但到而家都未搞掂史調景嶺警署調景嶺警署嘅成立同調景嶺嘅歷史有密切關係。1950年代開始，調景嶺用嚟安置受國共內戰影響而走難到香港嘅難民（主要係國軍家眷），到1950年代尾已經有超過一萬人。1961年香港政府決定畀難民香港身份證，同時改善嗰度基建，開始供水供電同埋開闢車路，調景嶺警署亦喺1962年起好，維持嗰度嘅治安，亦對嗰度進行嚴密監視，避免親國民黨人士主導嘅1956年雙十暴動重演調景嶺警署地理位置喺調景嶺高處，設有哨崗，可以居高臨下望晒成個調景嶺1990年代頭，香港政府落實清拆調景嶺寮屋區，重建成將軍澳新市鎮一部份，調景嶺警署喺1991年底率先停用，到1995年4月政府正式宣佈清拆寮屋區普賢佛院1956年，藏傳佛教章嘉活佛徒弟吐登上師落腳香港調景嶺建立普賢佛院，援助嗰度嘅居民。佛院供奉嘅觀音嘅化身「綠度母」，又收藏咗原本喺北京雍和宮嘅「唐卡」（佛像圖）受政府清拆調景嶺寮屋區影響，普賢佛院喺1999年7月9號開始被安置到原調景嶺警署，只需繳交每年一蚊港紙象徵性租金，當做拆遷嘅賠償，不過租約只係短期租約普賢佛院入面有一啲藏傳佛教嘅宗教物品，亦供奉咗四百幾個喺調景嶺過身嘅國軍靈位受西貢區議會決定選址舊調景嶺警署起風物資料館影響，普賢佛院嘅租約喺2014年11月28號到期後，政府要求佛院搬出，不過就無提供任何安置方案同賠償，所以佛院第四代住持劉建國講明拒絕遷出。2015年6月，地政總署人員執行收地行動，劉建國喺佛院天台點火燒手抗議，不過都阻止唔到當局嘅行動。當局將佛院內物品扣押，建築物出面用圍板封住，外面設有保安崗亭將軍澳風物汛2013年，香港政府預留一億港紙畀各區區議會推動「社區重點項目」，西貢區議會最終決定用其中五千萬搞調景嶺文物行山徑同埋風物資料館，項目由基督教靈實協會中標，負責頭5年嘅營運風物資料館定名「將軍澳風物汛」，選址舊調景嶺警署（包括隔籬兩座警員宿舍），總樓面面積為562平方米。風物資料館免費開放，展示將軍澳發展做新市鎮之前嘅面貌，同埋區內嘅發展里程，亦會搞專題展覽、講座同埋導賞團。館入面設有紀念品舖頭同埋茶室。而隔籬兩座警員宿舍就會活化成旅舍，命名做「靈風雅舍」，設有14間客房，並靠旅舍收入去維持成個項目自負盈虧項目工程喺2017年2月開始，喺同年4月24號舉行動土禮，目標2018年底落成，但到而家都未搞掂。

Granace係法國嘅一個市鎮，位置喺南歌斯嘉。

張文釗（；；）係中國大陸嘅足球員，遼寧鞍山人，司職前鋒或邊鋒，而家效力緊廣州恆大淘寶生平張文釗喺1987年5月28號喺四川德陽中江縣出世，細個時開始練足球，14歲時俾中國足球冬令營選拔賽入面，俾深圳平安保險三隊揀到正而開始足球生涯。2005年甚至跳級到「08之星」隊，2006年升入深圳上清飲一隊而開始佢嘅足球生涯第一步，同年5月同9月，分別踢咗土倫盃同去咗國際米蘭隊試腳。2009年初俾深圳隊挂牌，賣到長春亞泰隊踢咗4年波，期間因為表現得好出色而喺2011年入選咗中國國家隊。2014年轉會到山東魯能泰山隊踢波。喺山東踢咗2年半之後，由於山東隊喺2016賽季中葉排包尾，加上教練唔睇啱佢，所以嗰年7月7號轉咗去廣州恆大淘寶隊踢波。

冠縣係中國山東聊城一個縣，總面積1161平方公里，人口76萬。

Villars-sous-Dampjoux係法國嘅一個市鎮，位置喺杜。

港島西聯網（全名港島西醫院聯網，英文：Hong Kong West Cluster）係香港醫院管理局嘅其中一個地區性醫院聯網，負責服務中西區同南區54萬居民，而家總監係李德麗醫生。

陽萎係一種男性性功能障礙，即係男人條㞗‎扯唔起身。

賭徒謬誤（gambler's fallacy）係指一種常見嘅錯誤信念：喺概率論上，如果兩件事件之間係獨立嘅（例如係掟兩次銀仔或者擲兩次骰仔），噉一次事件嘅結果唔會影響另外嗰件發生嘅機會率；但喺現實當中，人好多時會諗住一件事因為發生過幾次，跟住再發生嘅機會率會低啲；例如有個賭徒喺度賭紅黑，佢見到之前幾次都係出紅，於是諗住跟住落嚟會再出紅嘅機會率會低咗，但統計學上嘅研究證實咗呢個諗法係錯嘅。

阿剌伯聯盟（，又叫阿剌伯國家聯盟，簡稱阿盟‎）係阿剌伯多國組成嘅國際組織，1945年3月22號創立，總部響埃及開羅，而家有22個會員國。

九方輸入法係由香港嘅九方科技控股有限公司發明嘅一種中文字形輸入法。特點係淨用鍵盤右邊9個數字鍵，每個字只需輸入三個碼就可以揀，係一種幾易學嘅輸入法，速度亦都同速成差唔多，但因為要額外下載試用版或者畀錢買呢套軟件，響辦公室裏面唔常用歷史呢個輸入法係響1995年由香港劇作家同發明家梁立人，同埋香港首屆十大傑出數碼青年劉文建發明輸入方法輸入方法分為以下四種，有字形輸入法，一般數字輸入，拼音輸入法，筆劃輸入法（同手機裏面一般嘅筆劃輸入法唔同），呢幾種輸入方法係可以交替使用"以下嘅輸入法只啱九方輸入法 XP 用，其他版本嘅輸入方法可能有出入。筆劃輸入法筆劃輸入法係由橫、豎、撇、點、折五種基本筆劃同二十四個輔助部件組成字形輸入法字形輸入法係將所有中文字字首嘅九種特徵，依據字嘅字首特徵同相應部件，就可以完成輸入普及程度響香港，皆因九方輸入法係收費軟件，Windows又冇得送，所以冇其他主流輸入法咁普及。不過，因為九方輸入法易過倉頡輸入法同速成輸入法，而且有免費版畀學生下載，所以好多學校都會先教九方，再教倉頡同埋速成。而且，九方淨用九個數字，所以有啲手提電話都內置咗。

La Férée係法國嘅一個市鎮，位置喺亞丁。

雙柱紫草屬（學名：""）係紫草目紫草科嘅一個屬。

UTC-08:00係比世界協調時間慢8個鐘嘅時區，理論上嘅位置係喺西經112度30分到127度30分之間。

屯門公路係香港第一條高速公路，喺新界大陸西南岸，駁住荃灣同屯門，佢底下或者則邊附近係青山公路屯門公路第一期（長17公里）喺1978年5月5號由香港總督麥理浩主持啟用禮。當時係兩條行車線去荃灣，一條行車線去屯門。到咗1982年，屯門公路成為每邊可以三線行車嘅雙程公路屯門公路係九號幹綫一部份。因為起嗰陣技術太難兼要慳皮，所以設計唔夠好，因此多嚴重交通意外同埋成日塞車，佢平均兩日就有一次事故，而每次事故平均會令到交通受阻三十分鐘，其中一次更加長達四個半鐘。而因此佢亦因為咁而出晒名。不過近幾年條路改善好多，變成快速公路，同埋有青朗公路分擔新界西北去市區交通，所以都輕微減少咗塞車同意外屯門公路唔使錢都用得，所以有啲車唔想畀錢經大欖隧道，來回市區同元朗或者新界西北其他地方，就會行屯門公路大部份來往屯門同市區嘅巴士路線都係經屯公，仲有小部份係經青山公路。而亦有部份以洪水橋為終點站嘅巴士都係行屯公。

塞浦路斯英屬基地區係兩個響地中海東端、塞浦路斯島上嘅英國軍事基地，分成亞克羅提利（Akrotiri）同德凱利亞（Dhekelia）兩處。

Charrey-sur-Saône係法國嘅一個市鎮，位置喺黃金丘。

《棄貓 關於父親，我想說的事》（日文書名：《猫を棄てる 父親について語るとき》）係村上春樹喺2020年4月23號出版嘅最新短篇非小說作品，內容提及作者同曾經參與第二次世界大戰第二次中日戰爭嘅父親嘅關係，同思索戰爭對父親同自己嘅生命嘅影響。請嚟臺灣插畫家高妍為全書畫插畫。臺灣中文版喺2020年9月29號出版，同樣由賴明珠翻譯，時報出版簡介"有些事情會隨著時間淡忘，有些事情會因為時間喚起。"在某個夏日，我和父親一起去海邊遺棄了一隻貓。""歷史並未過去。在我思索了很長時間後，我決定寫下我與我的父親。""那些關於村上文學的根源。插畫村上春樹指明請臺灣插畫家高妍幫全書畫咗十三幅插畫。村上喺後記提到，高妍嘅畫風令佢感動，有一種令佢懷念嘅不可思議嘅感覺。

死亡競賽（，又有叫 ）係一種常見於射擊遊戲嘅遊戲模式；指將參與對局嘅玩家擺喺遊戲環境當中，要佢哋殺敵，死咗嘅玩家會重新生成（respawn），而呢個過程會一路持續，直至時間到或者其中一方嘅殺敵數達到某個數值為止，殺敵最多嗰個或者嗰隊玩家就算贏。

萬年大廈（Manning House）係香港島中環嘅一幢商業樓，嚮皇后大道中38號，毗鄰陸佑行，對面馬路係萬邦行。亦係香港中區嘅幾座老牌舊寫字樓大廈，有幾廿年歷史。樓下係地鋪同商場，搭升降機上樓上係寫字樓醫生村同商行咁萬年大廈由新世界發展開發，以前樓下有間珠寶店同相機鋪，落地庫有間百佳超級廣場，而家轉咗係G2000。地鋪係周大福珠寶同專業旅運，閣樓係大快活快餐店，再上一層係香港蘇淅滬同鄉會私人會所。由富城物業管理。

Fromelennes係法國嘅一個市鎮，位置喺亞丁。

生成樹協定係種用落乙太網絡嘅通訊協定，確保網絡入面唔會出現迴圈而大量佔用網絡設備嘅資源。

Les Farges係法國嘅一個市鎮，位置喺多多涅。

Clacy-et-Thierret係法國嘅一個市鎮，位置喺埃納。

台9線，又叫東部幹線，係台灣東部一條南北向嘅省道。北起臺北市中正區中山南路忠孝東路口（行政院大門前，台灣公路原點，臺1線（同臺3線共線）、台1甲線、臺5線交界處，該路口原有「復興陸橋」，已拆除），南迄屏東縣枋山鄉楓港（臺1線交界處），由北到南縱貫所有東部縣市，著名嘅“羅斯福路”、“北宜公路”、“蘇花公路”、“花東縱谷公路”同“南迴公路”都係臺9線嘅部分路段，係臺灣東部重要嘅公路之一。沿途穿梭台灣東部縣市，係台灣第二重要嘅省道，同西部嘅台1線大致構成環島路網蘇花改竣工後，台9線縮短約20公里長，而家全長454.566公里，係宜家臺灣公路系統里程第二長嘅公路（僅次於台1線）。

1631係同之間嘅自然數。

禾克呂茲係法國普羅旺斯-阿爾卑斯-蔚藍海岸其中一個省，編號84，首府亞維農。

王可以係一國阿頭，亦可以係：

Tamniès係法國嘅一個市鎮，位置喺多多涅。

毛厘士（，讀，當地土話），又叫毛里裘斯（英文，讀），係非洲東部一島國，官名毛里裘斯共和國（英文）或者毛厘士共和國。毛厘士喺印度洋西邊，係個火山島；距離西面嘅馬達加斯加大概800千米，同非洲大陸相距2200千米。佢同留尼旺都好近毛厘士除咗本島之外，佢東便有一啲島都係歸佢之下，喺同一個洋脊之上毛厘士首都喺路易士港，面積1860平方千米，人口113萬（1995年），1968年3月12號獨立。官方語文係英文，但法文更加多用，報紙同電視都用法文。好多人講隻近似法文嘅混合語土話。因為有印度人，唔少講印地話。島上亦有唔少客家人移民，亦通用客家話。居民51%信奉印度教，31.3%信奉基督教，16.6%信奉伊斯蘭教。氣候係亞熱帶海洋性氣候，分冬夏兩季，終年濕熱，一年平均氣溫攝氏25度。

（異體：粤）喺現代，係廣東嘅簡稱，配上其他字，可以代表該地萬千事物，譬如而喺古代，「粵」嘅含義比較大，亦可以係之後爲咗同浙江嘅「越」區別，「粵」專用喺嶺南，可以係直到後來先至再收窄爲「廣東」。

《對你愛不完》係由陳樂融填詞，羽田一郎作曲，郭富城演唱。呢首歌收錄喺《對你愛不完》專輯入面。

（馬其頓文：Република Северна Македонија），舊名馬其頓共和國（馬其頓文：Република Македонија），係位於東南歐嘅巴爾幹半島南部嘅內陸國，東臨保加利亞，北臨塞爾維亞，西臨阿爾巴尼亞，南臨希臘。從南斯拉夫獨立時，開初佢定國名做馬其頓，但希臘極其反對呢個國名，所以同希臘就國名問題糾紛咗好耐，喺糾紛期間，世界上絕大多數國家以及聯合國等國際組織都暫時叫佢做前南斯拉夫馬其頓共和國（F.Y.R.O.M）。直到2019年2月正式改國名做北馬其頓，先至平息咗糾紛北馬其頓先前係南斯拉夫嘅一部份，依家嘅首都同主要城市係斯科普里。自獨立以來，北馬其頓由於國名問題同希臘發生爭端，因為希臘反對而加入唔到歐盟同北約。2018年6月12號，兩國政府達成初步協議，改國名做「北馬其頓共和國」。雖然喺2018年秋季嘅公投達唔到投票門檻，但改名得到馬其頓國會同埋希臘國會通過，2019年2月12號馬其頓共和國改名為北馬其頓共和國。之後北馬其頓政府就開始準備加入北約，北約各國批准北馬其頓加入嘅程序用咗大約一年完成。2020年3月27號，北馬其頓正式加入北約。

Ryu（；本名閔寬宏），係韓國男歌手。佢嘅代表作有《從開始到現在》。

《早辰。早晨》係香港電台電視部製作嘅晨早時事資訊節目，提供天氣、交通、財經消息，亦包括報章摘要、社評、重點新聞‧、網上熱話等，係香港第一個提供即時手語翻譯嘅直播時事資訊節目，由2016年4月4號開始，逢星期一至五早上7點半喺港台電視31、31A播出內容每集節目有兩位主持（2017年3月9號開始改為一位主持），報道每日新聞重點、網上熱話、報章、社評摘要，亦有《講式早餐》（星期一）、《羅啟.新棟篤笑》（星期三）、戶外直播等環節。除此之外，節目亦提供即時手語翻譯節目名節目名《早辰。早晨》嘅「辰」係指時辰，代表節目喺辰時（早上7-9點）期間播出。

菲利普係當今比利時王，2013年繼位。

鍺（，英文）係元素一種，符號Ge，原子序號32，原子重量72.641。佢密度5.323，溶點1211.45，沸點3106，熱容量有0.32，電負度有2.01。

阿仙奴（英文：Arsenal；全名阿仙奴足球會，英文：Arsenal Football Club）係喺英格蘭倫敦嘅一間足球會，係英格蘭超級足球聯賽嘅參賽球隊之一簡介阿仙奴早響1886年成立。自1919年開始就升上英格蘭最高組別賽事，當時係叫做英格蘭甲組足球聯賽。自此之後佢一直都冇降班，贏過10屆頂級聯賽冠軍。英超響1992年成立，阿仙奴贏咗三屆英超聯冠軍以前佢哋係以防守力強出名，但自法國領隊雲加上台後改為進攻型踢法，攻力因此強咗，不時會大炒對手，但係兵源不足一直都係阿仙奴最大嘅弱點曾在阿仙奴喺2005年攞到足總盃之後，連續八季冇盃落袋，終於喺2013-14球季，由艾朗藍斯喺足總盃決賽加時射入致勝一球，結束接近九年無冠嘅場面阿仙奴原本個主場係高貝利球場，響2006年就轉到酋長球場球員（2020/21）最後更新:2020年10月7隊歌Arsenal We're on Your Side

fu5係拉丁字母同阿剌伯數字串字，指廣東話拼音廣東話拼音，數字代表聲調。

妙法寺喺香港屯門新市鎮，1960年由洗塵法師同金山法師買入喺藍地嘅張苑而開設建築「萬佛寶殿」喺1973年開始重建，變成3層高，並喺1980年完工。佢放棄咗傳統佛寺嘅建築結構殿前擺放一對威猛嘅巨大金龍，環繞住紅磚砌成嘅前門大柱。大門入口嘅兩邊擺放石獅子同麒麟，亦有2隻擁有6隻牙嘅白象雕像「萬佛寶殿」側邊係一座樓高6層，佔地650平方公呎嘅綜合大樓。新大樓喺1999年2月2號正式開始起，2006年至2007年間起好。新綜合大樓因配合資訊科技時代，用新時代嘅建築設計，放棄傳統唔合時嘅佈局，以實用為目的，方便第日維修同保養，以免浪費善信嘅布施。綜合大樓裏面設有玻璃佛殿、圖書館、容納1,000觀眾嘅演講廳、辦事處同停車場等設施。裏面重設有水晶蓮花雕塑，供奉一尊8公呎高嘅釋迦牟尼像，兩邊分立舍利弗尊者像同目犍連尊者像。

基因複製係指用生物技術由無性生殖產生同原個體有一模一樣嘅基因組嘅後代嘅過程。

《金剛旅神團》（Travel With King Kong And The Beauties ）係香港電視娛樂製作嘅遊埠節目，由金剛、陳俞希、沈殷怡、余逸思、練美娟主持，喺2020年3月2號到3月20號逢禮拜一到五23:00-23:30喺ViuTV播。呢個節目係金剛繼《C9旅行團》之後第二個主持嘅ViuTV遊埠節目，但今次就由幾位後生女主持做拍檔一齊去日本玩，而金剛女朋友梁云菲亦喺其中一啲集數客串出鏡。

瑜伽褲係專畀瑜伽嗰陣着嘅褲，質地薄而貼身，一般用尼龍同萊卡整成。

Saint-Michel, Hérault係法國嘅一個市鎮，位置喺奧斯坦尼大區嘅埃羅。

資源係中國廣西桂林一縣，面積1961平方公里，人口17萬。

砵甸乍山（Pottinger Peak），土名馬塘山，係香港嘅山，海拔高312米，喺南區，附近範圍劃咗入石澳郊野公園。

Marquein係法國嘅一個市鎮，位置喺奧德。

烏茲別克（；烏茲別克文：O'zbekiston Respublikasi 或者 O'zbekiston Jumhuriyati），中國大陸譯作，係個中亞內陸國，1991年從蘇聯獨立，係獨聯體成員。係世上僅有嘅兩個雙重內陸國之一（另一個係列支敦士登）烏茲別克個國名嚟自欽察汗國第九代可汗月即別汗。

丫髻沙大橋係中國廣東省廣州市嘅一條橋，1998年7月23號喐手起，2000年6月26號落成通車。呢條橋橫跨珠江兩岸連接荔灣區同埋海珠區連接位置呢條橋嘅兩邊都係同南環高速公路嘅兩邊接埋一齊。雖然話條橋經過丫髻沙島，但係冇匝道落去長度、闊度、高度橋全長1084米，闊31.5米，雙向六車道。橋底高度34米。

紫冠花屬（Cypella）係蝴蝶花科嘅一屬。佢分布喺秘魯、巴西、阿根廷等南美地方。

閏十月初二係黃曆閏年時閏十月第二日。因為閏十月唔係年年有，平時紀念都會響十月初二。

Bram係法國嘅一個市鎮，位置喺奧德。

阮福晪（，），又叫保大帝（越南文：Bảo Đại），原名阮福永瑞（越南文：Nguyễn Phúc Vĩnh Thụy），係越南歷史上最後一個王朝－阮朝第13任、亦都係末代君主，稱號先後係安南國王（1926年－1945年）、越南皇帝（1945年）同越南國家元首（1949年－1955年），年號保大。越南共產黨政府話阮福晪係越奸。

墟，中國北方叫集或者集市，係人敘埋，做買賣交易嘅地方。有攤擋、地鋪賣貨，貨嘅款式有農產品，各種商品物品以前嘅墟睇產品大細係農作物豐收時間，大概係秋收時間。墟唔係好似而家啲街市經常有，而係「墟期」先有；所以要趁住墟期買嘢（「趁墟」，中國北方叫「趕集」）。墟期通常係初一或黃曆十五，不過各處鄉村各處例，無固定。

檸樂煲薑係香港一種民間食療，意思即係檸檬可樂煲薑，有時會叫做煲檸樂、煲檸樂加薑或薑檸樂，一啲香港人喺感冒初起時，會煲滾可樂、加入檸檬同老薑，相信噉做可以消除感冒，雖然佢藥效唔清楚，不過暖水、薑本身的確可以紓緩發冷同喉部不適，檸樂煲薑所以成為廣受歡迎嘅藥療檸樂煲薑嘅起源已經冇人知，不過傳統上，港人會煲薑茶加紅糖，飲完匿入棉被裏面，焗一身大汗瞓覺，認為噉樣可以紓緩早期感冒。因為薑茶度放咗黑糖，佢嘅色澤偏黑黃，外表同煲滾後嘅檸樂相似雖然檸樂煲薑嘅材料冇詳細規定，薑要用味道偏辣嘅老薑，而唔係生薑。而可樂本身已有糖份，所以唔使額外加糖。　

.bf 係布基納法索嘅國家同地區頂級域（ccTLD）。

大分子（，Macromolecule），或者高分子，指相對分子質量喺5000以上，甚至超過百萬嘅生物學物質，就好似蛋白質、核酸、多醣等。佢同生命嘅活動關係好有啦掕，畀人認為係由單體嘅簡單分子單位所組成。

Villiers-le-Duc係法國嘅一個市鎮，位置喺黃金丘。

《婚姻五重奏》（Stages Of Marriage），係香港電視娛樂製作嘅遊埠節目，2018年1月14號開始到4月8號逢禮拜日21:30-22:30喺ViuTV播。節目由五對夫婦去五個婚姻文化唔同嘅國家遊埠，分享佢哋嘅愛情觀、相處之道同埋對婚姻嘅理解同態度。

線性組合（linear combination）係一個數學概念。如果話 formula_1 係若干個變數嘅線性組合，即係話 formula_1 可以定義為嗰啲變數當中每個乘一個數值加埋，然後再加埋一個常數。

Vassieux-en-Vercors係法國嘅一個市鎮，位置喺德龍。

《香港國家安全法》喺未經香港人同意或者咨詢過香港人嘅情況之下落實後，對香港高等教育界造成一定嘅影響。除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師香港大專院校課程嘅影響喺2021年9月，香港理工大學、香港浸會大學、嶺南大學、同香港教育大學，都分別宣布將根據《國安法》嘅內容，將國安教育列為大學本科生嘅必修課程。其中喺理工大學，仲一定要考試考到合格為止對香港學術自主嘅影響實施國安法之後，香港學術自由情況急劇轉差。全球公共政策研究所（Global Public Policy Institute）喺2021年3月公佈嘅「全球學術自由指數」同評級入面，香港評分大幅下跌，獲評D級，排名仲差過柬埔寨喺香港大學，師生之間一度流傳有學生因為唔滿意老師畀分，向國安熱線舉報老師，令港大嘅教授之間瀰漫一片恐懼，唔敢將課堂錄音放上網。亦有老師因為呢條法例令佢唔敢喺課堂上討論政治課題，又擔心將來仲可唔可以教授香港民主課題。校方高層回應嘅時候，堅持學校入面仲有學術自由，話只係講學術嘅話就唔使擔心，但同時表明唔好煽動學生。不過，校方就未有交代清楚煽動嘅定義。有大學教授喺校內討論《國安法》影響嘅內部會議入面，指自己向大學貢獻專業，但而家感到被遺棄，得唔到校方嘅支援。有引述參與討論嘅教授話，「悲傷」或者「失望」都唔足以形容會議室入面絕望同恐懼嘅氣氛。

早晨電視節目，指喺朝頭早六點到九點播出嘅綜合新聞資訊節目，英文成日叫做早餐節目（Breakfast television）內容除咗新聞報道之外，同其他時段唔同，仲會有更多生活、娛樂同藝文訊息。

係1977年邵氏電影公司出品，楚原執導嘅電影。故事係由古龍著名武俠小說楚留香系列嘅血海飄香改編。續集有《楚留香之蝙蝠傳奇》同埋《楚留香之幽靈山莊》電影內容劇情係用小說故仔做主幹，同時加咗啲原作同系列中嘅一啲原素嘅改編。故事講喺有一晚當楚留香（狄龍飾）請佢嘅好朋友無花和尚（岳華飾）嗰陣，神水宮宮南燕（苗可秀飾）忽然間嚟到，話最近江湖上發生咗好多單命案，好似係用神水宮嘅天一神水行凶，同埋凶案都係楚留香做，所以要楚交回天一神水。楚留香話唔係佢做，但宮南燕要佢喺一個月內揾出真兇，如果揾唔到神水宮宮主就會將佢殺死。楚留香為咗證明清白，同埋喺好奇心之下，決定查呢單案…

Aubigny-la-Ronce係法國嘅一個市鎮，位置喺黃金丘。

寫生（sketching）係指直接對住想畫嘅嘢進行描繪嘅一種畫畫方法。寫生通常唔會係成品，而只係為作品搜集素材而畫嘅，不過又有啲畫家會以寫生做作品嘅主要部份。

理論心理學（theoretical psychology）泛指理論性質嘅心理學研究。

Varennes係法國嘅一個市鎮，位置喺多多涅。

SMRT巴士係星加坡嘅一間巴士公司，以前叫做八達巴士（TIBS集團），佢響1983年4月3號開張，2004年5月10號畀收購。

袁晴晴（CoCo Yuen，），係香港一個汽車模特兒（車模）。佢曾經喺2014年澳門亞洲車模攞亞軍，同埋喺2015年深港澳超級車模攞「全國前十佳」，亦參選過2015年環球國際小姐中國賽區香港代表。亦有傳媒話佢代香港特首千金梁齊昕做電影《男極探射燈》嘅女主角，但最後落空官非袁晴晴喺2014年12月同一位自稱「餐廳老闆」嘅人第一次約會，就帶對方去名牌舖頭買禮物，重要求對方幫手埋單，但對方信用卡唔夠簽賬額，佢就借咗對方部iPhone6 Plus智能電話，一去無回頭，結果裁定盜竊罪成，上訴亦都失敗。

《幽靈公主》（，）係知步里工作室出嘅動畫作品，由宮崎駿執導同埋編劇，鈴木敏夫監製，1997年7月12號喺日本上畫。

簡譜，叫做數字譜，係一隻主要用數字寫嘅樂譜。起源於法國，後尾德國人改良而成。自從1904年引入中國之後，響中國大行其道。德文叫，直譯英文即係或者，即係用數字起嘅系統史簡譜因為都幾簡單，所以可以有好多個獨自發明都唔奇Souhaitty C. Willems寫過本The Story of Notation，裹面就有講巴黎方濟會修士響1677年就將1234567代入唱名ut、re、me、fa、sol、la、se，亦有加點表明響個譜嘅位置法國人盧梭（Jean-Jacques Rousseau）就響1742年，響法國科學院（French Academy of Sciences）講佢呢個發明系統音符音符用1234567七個數字表示。呢七個等於大調嘅自然音階。如果係C大調，加埋音名，就會係咁 音階: C D E F G A 音名: do re mi fa sol la t 數字: 1 2 3 4 5 6 八度如果係高八度，就會響數字上面加點。如果係低八度，就會數字下面加點。響中間八度就乜都唔使加。如果再高多八度，就上面打直加兩點；再低多八度，就響下面加兩點，如此類推。就好似下面噉： 大調: formula_ 小調: formula_音長通常齋數字係四分音符。下面加一間（間讀澗），就會整短佢，每加一條就縮一半。加一間係八分音符，兩間係十六分音符，如此類推。呢個方法就似五綫譜音符會加條尾咁。綫可以連埋做一條，好似五綫譜咁。如果數字後面打橫加一間，就會加長個音，每加一條就就長一拍（四分音符）後面加點就係將個音加長一半。加兩點就係加長一半之餘，再加長成個音嘅一半，即係加長四分三，同五綫譜一樣。不過有個地方唔同五綫譜，簡譜後尾一間加多一點，只會多多一間四分音符嘅一半，唔似五綫譜會成個音加一半 　　全音符: 1 - - - 加一點: 1 - - - - - 加兩點: 1 - - - - - 　二分音符: 1 - 加一點: 1 - - 加兩點: 1 - - 　四分音符: 1 加一點: 1· 加兩點: 1· 　八分音符: 1 加一點: 1· 加兩點: 1· 十六分音符: 休止符休止符用0來表示。長過四分休止符，就只係每一個四分休止符多個0，唔使用後面加條橫綫。如果成個小節都係無聲。就每個四分音符一個0，好似3拍4就寫成"| 0 0 0 |"，而4拍4就寫成| 0 0 0 0 |。呢方面唔似五綫譜唔同音長有唔同休止符無音高音符敲擊樂無音高嘅，就用X或者x寫。例如啦啦隊拍手，就寫成咁 4/4 > &gt 拍手: | X X X X X | X X X X 0 X X |小節綫每個小節尾就加一棟做小節綫。加兩棟做雙小節綫，表示音樂到尾，有時重學五綫譜一粗一幼。而重覆同五綫譜一樣，綫前面加兩點拍號拍號就寫到好似分數（分讀份）咁：2/4、3/4、4/4、6/8等等。通常都擺響調號後面。拍號可以用音樂擺埋一行，又或者擺響上面變調同調號調號可以用兩隻方法。可以就咁寫C調，C小調，又或者Key: C, Key: Cm。亦都可以寫明1代表邊個音，例1=C，就係C 大調。6=C就係C小調。2=D就係多利安調五綫譜有升降號，簡譜一樣係咁用。符號就加響1234567數字前面，等個音升或者降。而調號同和弦CDEFGAB七個字母呢，個升降號就加響佢後面升降號有樣嘢要留心。五綫譜上面，C小調就將B-E-A三個音降低半個音。所以寫佢個和聲小調，就會放個還原號放響B♭前面。簡譜就一定寫♯5，因為5降唔到延音綫，圓滑綫同其他音樂符號簡譜延音綫（Tie）同圓滑綫（slur）都係同五綫譜一樣，只過係一定要放響數字上面。其他表現提示都係學五綫譜咁寫。而跳音（staccato）就要小心啲寫，因為佢同低八度嘅點好似。所以一係個點粗啲加埋寫得落啲，一係就用短跳音（staccatissimo）嘅倒轉三角細嘜變種有啲簡譜將原本響下嘅綫劃咗上上面，而延音綫同圓滑綫就響上面有啲版本又會唔用點表示上下八度，而係畫一條長綫。數字寫響綫上中下歷史簡譜響西方唔係咁常用，只有德國、法國、荷蘭有用，同埋俄國Mennonite會用不過簡譜響東亞就多用，尤其響中國，好多人識簡譜多過五綫譜。廣東話流行曲、詩歌嘅歌書都用簡譜來寫。有啲歌書會響五綫譜上面加埋簡譜使用情況因為簡譜用數字來記譜，所以可以將譜變索引，用佢來搵歌，尤其係連歌名都唔記得嗰陣，下面就係個例 |1· 1· |1 23· | Row, row, row your boa |1 1 5 5 |6 6 5 - | Twinkle, twinkle, little sta |1 2 3 1 |1 2 3 1 | Frere Jacque簡譜之所以喺唐人地方咁流行，係佢同傳統工尺譜好似，啱晒中樂用，所以有時重會代替工尺譜簡譜寫起來，比五綫譜用少好位，少到去旋律綫上，甚至可以係兩行字中間加上去。和音都係打陣疊高來寫。不過，複雜嘅和音，簡譜呢方面嘅優點就無咁突出例下面係兩幅圖可以比較下同一支歌，五綫譜同簡譜嘅分別：

Iville係法國嘅一個市鎮，位置喺厄爾。

聖餐禮，又叫聖體聖事，係基督教嘅禮儀，會向基督徒派餅（聖體）、葡萄酒（聖血）同水。

雅各·川伯尼（； ；）係加拿大男演員。

Fleuriel係法國嘅一個市鎮，位置喺阿列。

黃傑，香港親中派政治人物兼中醫界人士選舉經歷喺2021年9月，佢當選成為香港特别行政區選舉委員會中醫界委員。之後佢喺李家超無提政綱嘅情況下，有份提名李家超參與2022年香港行政長官選舉。

臨清係中國山東聊城一個縣級市，總面積955平方公里，人口71萬。

Taugon係法國嘅一個市鎮，位置喺濱海沙藍特。

插針樓，又叫牙籤樓，係喺香港用嚟俗稱一啲地盤面積細少，而比起側邊零舍高嘅單幢式樓宇點解出現插針樓通常喺舊區比較常見，因為以前啲唐樓呢啲民居都無咁高，但中間某塊地仔俾人收購重建之後，地積比又鬆咗（譬如屬於甲類嘅地盤），就會出現好似「插針」落一個鄰里嘅現象有咩利弊呢排因為房屋供應不足，除咗私人發展商，政府都諗過某啲公屋咁樣起。雖然咁樣可以畀多啲人住，不過亦會引起屏風效應、交通配套不足、仕紳化諸如此類嘅問題註<br>

摩星嶺係中國廣東省廣州市白雲山最高峰，海拔382米。山頂平而山坡斜，附近重有幾嚿石頭。呢座山係白雲山嘅卅幾座山入面最高嘅一座。喺棲霞嶺上去，可以到摩星嶺嘅門樓名摩星嶺曾經叫「碧雲峯」。初時叫「第一山」。宋朝轉運使陶定響處題「天南第一峯」。清朝《番禺縣志》嘅白雲山圖叫呢座山做「摩星嶺」而家而家摩星嶺係白雲山風景區嘅其中一個二級旅遊景區。佢同大門個門飛唔互通，上去嘅話要買票，一律收CNY￥5。山頂有樖許愿樹同兩座亭（祈福亭同摘斗亭），其中祈福亭個鐘唔使錢都撞得山頂景區摩星嶺本身就有座中國移動嘅信號發射塔，中間重有畀人留低畫嘢嘅，附近重有座MINI嘅風力發電裝置，同時重有棟雕塑指去北京重寫埋「1900km」同「海拔382m」嘅字。喺摩星嶺嘅最高地方重可以睇嗮成個廣州市區嘅嘢摩星嶺嘅主要景區有：吉星石、許願樹、祈福鐘、許願龜、九龍泉、九龍壁。

吳哲歆，香港傳統親中陣營政治人、生意人，香港潮州商會常務會董選舉經歷喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。

鍾興民（；；）係臺灣音樂製作人，做過紅螞蟻合唱團鍵盤手，成日喺各大演唱會專做鍵盤手，編曲而優則製作，慢慢做咗五大唱片公司專聘嘅熱門音樂製作人。佢幫過好多出名歌手編曲，參與嘅作品上千首。2007年同黃韻玲一齊成立果核音樂，做總經理。

柴崎 幸，喺日本東京豐島區出世，Stardust promotion旗下藝人，係一個日本女演員、歌手，屬於日本環球音樂公司柴崎幸14歲嗰陣畀星探發掘，演過唔少電視節目同廣告。響2000年佢拍深作欣二嘅電影《大逃殺》，觀眾開始注意佢。之後憑《Go!大暴走》一片贏到超過十個新人賞，演技得到認同，喺東南亞同歐美地區都有唔少影迷。藝名係嚟自漫畫《少女ケニヤ》。柴崎幸14歲嗰陣鍾意川上潤子嘅漫畫《少女ケニヤ》，所以將女主角「柴崎紅」（日文發音同「柴咲コウ」一樣）個名改做自己個藝名。2004年開始，柴崎幸因為同妻夫木聰合作拍《Orange Days》（橙色歲月）而傳出緋聞註柴咲コウ嘅中文寫做「柴崎幸」。佢個人本身使用嘅印章亦都刻為「柴崎幸」三個字

國瑞十四世（Gregory XIV，又譯額我略十四世，）係羅馬天主教第229任教宗，1590年到1591年在位。

公民與社會發展科（Citizenship and Social Development，簡稱公社科；曾經叫重新冠名科目，簡稱新冠科），係香港政府準備取代通識科嘅高中課程必修科目，由教育局旗下嘅「課程發展議會-香港考試及評核局重新冠名科目委員會」制訂課程大綱，2021年3月31號正式定名，計劃喺2021/22學年喺中四開始推行公民與社會發展科由諮詢都落實到出現唔少爭議，其中喺諮詢同執行嘅過程都無視師生聲音，內容方面又有違批判思維獨立思考課程宗旨，逆民意刪除唔少政治社會議題，剩低嘅政治議題內容亦出現一定爭議公開考試考試只有一份卷，時間長2小時。入面只有資料回應題，一共有3題，題型包括多項選擇題、短答題（2-4分）、長答題（6-8分）評核形式評核只設「達標」與「不達標」。相比起以往嘅通識科，新科目唔設「獨立專題探究」，中國考察亦唔涉及評核爭議諮詢同執行無視師生聲音教育局喺諮詢同執行嘅過程，除咗無視學生嘅意見亦忽略老師唔夠時間準備教育局曾經向學校發問卷「諮詢」學校對於改革科目意向，但由於諮詢以學校為單位，學生唔能夠發表意見。香港教育專業人員協會喺2021年2月4號召開記者會，批評無提供反對選項，且認為以「能有助學生減壓」並唔係恰當考量，認為係「假諮詢」另外，就教育局建議喺2021年9月落實新課程，去到2021年4月，教協嘅民調亦顯示，超過八成(82.8%)任教四科核心科目嘅教師都表示，唔夠時間準備，涉及嘅工作包括：人手編配、教師培訓、教材準備等，新安排明顯操之過急。當中多達92.6% 通識科教師指準備時間不足夠或完全不足夠，只有3.3%表示時間足夠 課程有違批判思維獨立思考課程宗旨 重背誦抄寫難培養高階思維沿襲過往通識科做法，試卷分開「資料冊」同埋「試題答題簿」兩部分。樣本試卷設有三條考題，內容分別關於「疫苗猶豫」、「港區國安法」同埋「粵港澳大灣區發展」，有前通識科教師認為刪去高階能力「延伸回應題」，會令內容停留喺認知層面，流於背誦官方答案同埋抄寫資料，屬於基本知識，令科目難度降低。建議嘅課程框架完全無提及課程指引強調嘅批判思考、獨立思考、研究社會議題，使用問句形式授課，但建議就變咗陳述句，唔能夠培養學生高階思維能力，唔符合課程「慎思明辯」嘅宗旨 逾六成反對刪政治社會議題2021年4月1號，香港民意研究所發表有關修改通識科課程嘅民調結果，顯示六成二受訪者反對通識科刪去部份民生同社會政治參與議題，贊成者嘅只有二成二部分獲批教科書內容爭議喺2022年6月科目適用書目入面，共有6套教科書，但有部份內容出現爭議雖然《南京條約》同《北京條約》指明當時香港一定部分領土已經永久割讓咗畀英國，但呢啲教科書就話，中國一直擁有香港嘅主權，英國只係喺香港實行殖民統治，因此香港唔係英國殖民地另外，喺交代北京未經諮詢或香港人同意嘅《香港國安法》嘅立法背景入面，內容亦將立法背景訴諸於恐怖活動。

《眾神的大陸》（Land of Gods）係香港電視娛樂製作嘅遊埠節目，喺2019年6月23號到9月1號逢禮拜日23:00-23:30喺ViuTV播，由洪助昇、張蔓姿主持，東方昇旁白。兩位主持飾演自稱神明轉世嘅「阿藏」同「金金」，去搜集世界各地原住民嘅神話故事同傳說，嚟喚醒自己真正身分。

大坡村係中國村名，可以係：

《難忘的一天》（；）係由哈納特·阿伊特巴耶夫同哈依夏·塔巴熱克填詞，迪瑪希作曲同演唱，喺2017年3月25號《歌手2017》第十期節目以全新原創作品第一次發佈簡介呢隻歌係迪瑪希喺《歌手2017》最後一場常規賽競演嘅歌。隻歌係佢19歲嗰陣寫落嘅。佢話佢參加咗10集節目可以識到唔同歌手、前輩去學嘢，畀佢儲到好多經驗，令佢上到難忘嘅一堂，佢想憑住呢隻歌回饋觀眾。喺節目採訪仲回憶由以前到而家都係想做歌手，冇諗過其他職業，所以依家過緊嘅每一日都好難忘創作名單以下內容整合自官方影片演出以下齋列出迪瑪希本人喺重要場合嘅演出：

屏山係香港新界一個鄉，響正元朗西面。屏山最出名係聚星樓，香港政府亦都開咗條屏山文物徑。文物徑重有古井同鄧氏宗祠呢啲古蹟屏山西北面有天水圍，西便有廈村，西南面有洪水橋，東北係橫洲，東面係水邊圍，南便係唐人新村屏山雖然夾響元朗新市鎮同天水圍新市鎮中間，但都保得住鄉下風貌。屏山分做三圍六村，三圍係上璋圍、橋頭圍同埋灰沙圍，而六村係坑頭村、坑尾村、塘坊村、新村、洪屋村、新起村地理屏山地勢平坦，但亦有幾座矮山圍住。屏山東面有條坑，係舊時呢處主要水源史古時屏山係海側邊，所以有唔少漁民聚集響附近海面。不過去到20世紀中期，唔少人圍塘造田，加上沙泥沖積，屏山就離愈遠早期屏山無乜記載，直至到12世紀後期，住響岑田（家下錦田）嘅鄧氏有五大房人，分別係元英、元禧、元禎、元亮、元和。除咗元亮呢房，其他四房都周圍搵地起屋。而元禎呢房人，就揀咗屏山開村去到屏山鄧氏七世祖鄧彥通。1382年，即係洪武15年，佢俾當時大明皇帝朱元璋封做寧國府正堂。佢就響屏山起咗七層嘅聚星樓，不過座塔後尾俾雷劈淨三層交通屏山中間有青山公路（屏山段），係呢區大馬路，東去元朗，南去屯門。而就有幾個站響屏山，南面青山公路有屏山站同塘坊村站，東面屏廈路有坑尾村站，而北面輕鐵就同天水圍站匯合。

法老嘅詛咒係古埃及嘅一種迷信：有好多古埃及嘅法老王都興喺自己嘅墓穴嘅牆上面刻低一啲咒語，用意在於想詛咒入侵佢哋墓穴，咒佢哋會突然患上惡病而死呀噉。呢啲詛咒就係所謂嘅法老嘅詛咒。

鱷魚肉乾 (crocodile jerky) 屬於動物類嘅中草藥，好多中醫話鱷魚肉乾可以醫哮喘，因為貨源少價錢高，係矜貴藥材。泰國同澳洲都有生產鱷魚肉乾。鱷魚肉乾係用嚟煲湯嘅，有啲香港餐廳酒樓有賣，但係價位高所以唔係間間有啝。有啲中醫提醒，唔係個個都啱飲鱷魚肉乾湯嘅噃，最好去睇過問過中醫啱唔啱自己體質先得。

小靈貓屬（學名""）係食肉目靈貓科下嘅一個屬。

廣州跑男係廣州電視台借鑒咗南韓SBS電視台嘅Running Man同浙江衛視嘅奔跑吧兄弟經驗而整嘅真人騷節目。遊戲規則係各個成員同嘉賓去到指定任務地區搞前期任務，贏咗嗰位就有任務提示搞掂最後嘅任務。雖然節目有時會用韓版嘅撕名牌環節，但同奔跑吧兄弟、Running Man唔同嘅係，節目專門圍繞廣東地區嘅嶺南特色方面搞。從2015年夏開始到而家為止，節目已經搞咗2季。

鍵盤樂器（，英文：Keyboard instrument）係指嗰啲有一排排琴鍵嘅樂器（例如鋼琴）嘅總稱。

壺關係中國山西長治一個縣，總面積1013平方公里，人口29萬。

雲呢拿雪糕係用雲呢拿調味嘅雪糕口味，通常都保持住雪糕本身嘅奶白色。呢隻係最常見嘅雪糕口味，尤其喺北美同歐洲。

《非常盜》係一套2013年上畫嘅美國懸疑電影，講一班魔術師表演劫富濟貧嘅魔術。套戲由盧域斯羅特希執導，麥克雷法路、謝西艾辛堡、活地夏里遜、艾娜菲舒亞、摩根費曼、狄夫法蘭高、瑪麗蓮洛倫主演。

Messenger Plus! Live（簡稱MsgPlus）係Windows Live Messenger嘅加強插件，喺2006年推出。